Deg tmacahut n Uɛeqqa yesawalen, ur s-fkint ara yiwet n taggara imi tamsiwt T.D tekfa tmacahut-is mi akken i d-teɣli txatemt-nni i teqrurt-nni uɣalen usan-d watmaten-nni ines, maca tamsiwt Ǧ.F temgarad taggara-is imi nettat tekfa tamacahut-is mi akken ɛeqlen sebɛa watmaten-nni d anta i d weltma-tsen d anta i d taklit imir uɣalen-d s axxam ɣer yemma-tsen ggan tameɣra, ferḥen akk medden. Maca tamsiwt Ḥ.T txulef akk ayen i d-fkant temsiwin-a imi nettat tekfa tamacahut-is mi akken ṣṣelṭan-nni (d netta i yuɣen taqrurt-nni) yexdem tameɣra, iɛreḍ-d akk iḍulan-is (sebɛa n watmaten-nni akked yemma-tsen) akked wat taddartnni.